armvectores/hy_wikipedia_2023 huggingface dataset:
Չեռնովի փողոց (Յալթա)

Չեռնովի փողոց (ռուս.՝ Улица Чернова), փողոց Ղրիմի Յալթա քաղաքի 10-րդ միկրոշրջանում։ Անվանվել է մետալուրգիայի, մետաղագիտության, մետաղների ջերմային մշակման բնագավառի ռուս գիտնական Դմիտրի Կոնստանտինովիչ Չեռնովի (1839-1921) պատվին։ Սկիզբ է առնում Կիրովի փողոցից և ավարտվում Գրիգորևի փողոցի հետ հատումով։ Երկարությունը 590 մետր է։


== Նկարագրություն ==
Յալթա քաղաքի Չեռնովի փողոցը գտնվում է 10-րդ միկրոշրջանում։ Այն սկսվում է Կիրովի փողոցից, հատում Կլուբնի և Չեռնովի նրբանցքները և ավարտվում Գրիգորևի փողոցի հետ հատումով։ Փողոցում կա համարակալված 34 շինություն։ Երկարությունը 590 մետր է։
Մինչև խորհրդային կարգերի հաստատումը փողոցը կոչվել է Կրեստովայա։ Փողոցի սկզբնամասում գտնվում է Ն. Ն. Բատուրինի անվան պուրակը։ Այն կառուցվել է 1970-ական թվականներին ոչնչացված Աուտկայի գերեզմանատան տեղում։ Մինչև օրս այնտեղ հանդիպում են տապանաքարեր։
Չեռնովի փողոցի փոստային դասիչներն են՝ 	298609, 298637։
Փողոցն անվանվել է մետալուրգիայի, մետաղագիտության, մետաղների ջերմային մշակման բնագավառի ռուս գիտնական Դմիտրի Կոնստանտինովիչ Չեռնովի (1839-1921) պատվին։ Չեռնովը ժամանակակից մետաղագիտության ռուս մետալուրգների և մետաղագետների խոշոր գիտական դպրոցի հիմնադիրն է։ Ընտրվել է Ռուսական մետալուրգիական ընկերության պատվավոր անդամ, Երկաթի և պողպատի անգլիական ինստիտուտի պատվավոր փոխնախագահ, Լեռնային ինժեներների ամերիկյան ինստիտուտի և ռուսական ու արտասահմանյան այլ գիտական հաստատությունների պատվավոր անդամ։ Մահացել է 1921 թվականին, Յալթայում։


== Ծանոթագրություններ ==


== Աղբյուրներ ==
Улица Чернова в Ялте
Подробная карта улица Чернова, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
Почтовый индекс улица Чернова, г. Ялта
Հրավառություն

Հրավառություն (գերմ.՝ Feuerwerk, Feuer — կրակ և Werk — գործ, աշխատանք բառերից), տարբեր նյութերից պատրաստված պայթուցիկ սարք, որը օգտագործվում է զվարճանքի համար։ Հրավառությունները նախատեսված են օդում գունավոր կրակ ստանալու համար, որը ուղեկցվում է աղմուկով, լույսով և ծխով։ Բազմագույն ու տարատեսակ դեկորատիվ կրակներն ստացվում են պայթուցիկ բաղադրություների այրման արդյունքում։
Հրավառությունը հայտնագործվել է 12-րդ դարում Չինաստանում։ Եվրոպայում առաջին անգամ հայտնվել է Իտալիայում։
Այրման ժամանակ պայթուցիկ նյութերը կարող են անջատել մեծ քանակությամբ ջերմություն (մինչև 3000 °C)։
Ենթադրվում է, որ նախկինում օգտագործվում էին բամբուկի կանաչ ոստե, որոնք կրակի մեջ գցելիս պայթում էին։ Դրանցով չինացիները վախեցնում էին չար ոգիներին տոների ժամանակ, մինչ հայտնաբերեցին վառոդը։ Անմահության դեղը գտնելու հույսով դաոսյան գիտնականները խառնում են սելիտրան, փայտածուխն ու ծծումբը։ Արդյունքում ստացվում է սև փոշի, որ այրվում է դանդաղ, բայց վառ լույսով։
Յու-Սուն կայսեր օրոք Նոր տարին տոնում են նոր ձևով. սև փոշին լցնում են բամբուկի ոստերի մեջ ու նմանատիպ հազարավոր բամբուկներ լցնում խարույկի մեջ կայսեր հետևյալ խոսքերի ներքո՝ «Թող գիշերը վերածվի ցերեկվա»։ Հետագայում այս երևույթը հայտարարվեց կրոնական ծեսի մաս, իսկ վառոդը կարող էին գործածել միայն հատուկ պատրաստված հոգևորականները։
Վելինո (այլ կիրառումներ)

Վելինո, կարող է վերաբերել՝

Վելինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Վելինո - կայարան Ռուսաստանի Սմոլենսկի մարզի Սմոլենսկի շրջանի կազմում։
Love Yourself: Tear

Love Yourself 轉 'Tear' , hարավկորեական BTS բոյ բենդի երրորդ ստուդիական ալբոմը։ Այն թողարկվել է 2018 թվականի մայիսի 18-ին՝ Big Hit Entertainment լեյբլով, Iriver-ի աջակցությամբ։ Սա խմբի երրորդ կորեական ստուդիական ալբոմն է՝ 2016 թվականին թողարկած «Wings» ալբոմից հետո։


== Նախապատրաստում ==
Love Yourself 轉 'Tear' -ն  առաջին անգամ ազդարարվել է 2018 թվականի ապրիլի 14-ին՝ «Euphoria: Theme of Love Yourself 起 Wonder» մինի-ֆիլմի թողարկումով՝ ապրիլի 5-ին։ Թրեյլերն իր մեջ պարունակում էր «Euphoria» սինգլը, որը ձայնագրվել էր Չոն Չոնգուկի կողմից։ Երգի պրոդյուսերն էին՝ DJ Swivel, Քենդիս Նիկոլ Սոսա, Մելանի Մոնտանա, Բան Շիհյոկ, Supreme Boi, Adora և RM․ այն ձայնագրվել է սինթի փոփի և դիփ հաուսի տարրերի կիրառմամբ։
Love Yourself 轉 'Tear' -ը Love Yourself 承 `Her`-ի շարունակությունն է, իսկ «Euphoria» սինգլը արտացոլելու է այդ երկու ռելիզների միջև կապը։ Թրեյլերում ներառված էին կադրեր The Most Beautiful Moment in Life դարաշրջանի վերջերգից՝ (The Most Beautiful Moment in Life, The Most Beautiful Moment in Life, Part 2, The Most Beautiful Moment in Life: Young Forever), որն ավարտվել է 2016 թվականի գարնանը։ Ալբոմը բաժանումից առաջացած ցավի և թախծի թեմայի բացահայտում է։
'


== Աջակցություն ==
'
2018 թվականի մայիսի 17-ին  (այդ ժամանակ Կորեայում արդեն մայիսի 18-ին), պաշտոնական ռելիզից երկու ժամ առաջ, BTS- ը Լոս Անջելեսից  հատուկ եթերով հանդես եկավ, որը կոչվեց՝ «Comeback Preview Show»: Եթերը դիտել է 3,3 միլիոն մարդ։ Առաջին անգամ խումբը ներկայացրեց «Fake Love» սինգլը՝ 2018 թվականի մայիսի 20-ին Billboard Music Awards-ի մրցանակաբաշխության ժամանակ․ այստեղ խումբն առաջադրվեց նաև «Սոցիալական ցանցերի լավագույն արտիստ» անվանակարգում։


== Կարծիքներ ==
Ալբոմը դրական կարծիքներ է ստացել մի շարք երաժշտական քննադատների և համացանցի կողմից՝ Metacritic, AllMusic, Spin, Pitchfork, The 405, Rolling Stone, South China Morning Post, Fuse TV, The Korea Herald, The Guardian:


== Երգացանկ ==
Տվյալները վերցված են KBS կայքից. 


== Չարթեր ==


== Ռելիզի պատմություն ==


== Ծանոթագրություններ ==


== Արտաքին հղումներ ==
Ժողովածու (2614)

Ժողովածու (2614), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2614 թվի տակ։ Ձեռագիրը գրվել է 18-19րդ դարերում։ Գրված է թղթի վրա, որը ունի 24,8x17,8 չափս։ Ձեռագիրը կազմված է 153 թերթից։ Գրված է միասյուն, նոտրգրով։ Կազմը` կաշեպատ տախտակ, աստառը՝ սրճագույն և կապույտ կտավ։ Հիշատակարաններ գրչի՝ 144բ, 152ա, ստացողի՝ 1ա։


== Բովանդակություն ==
Պատճէնք թղթոց պատրիարքարանին Կ․ Պօլսոյ (նաև՝ հայատառ թուրքերեն, 1751-1794 թթ․)։ Թուղթ շրջաբերական (Երուսաղէմ, 1801 թ․)։
Յովհաննիսի Ճառք


== Ծանոթագրություններ ==
Գրիգոր Օշականցի

Գրիգոր Օշականցի (1757, Օշական, Հայաստան - 1799, Կարին, Օսմանյան կայսրություն), հայ բանաստեղծ, հնագետ, եկեղեցական գործիչ։ Սովորել է Էջմիածնում։ 1795—1799 թվականներին շրջել է Արևմտյան Հայաստանում, ուսումնասիրել նրա հուշարձանները, գրի առել բերդերի, աշտարակների, եկեղեցիների արձանագրությունները։ Գրել է տաղեր, չափածո արձանագրություններ և արձակ գեղարվեստական երկեր՝ «Տեսիլքներ», որոնք սկզբնավորում են հայ գեղարվեստական ակնարկը։ Ուշագրավ են Անի քաղաքին նվիրված «Ողբ»-ը և «Արձանագրութիւնք յիշատակաց» ոտանավորները՝ հնագիտական հարուստ փաստերով։ Պահպանվել է Գրիգոր Օշականցու վարքը, որը գրել է XVIII դարի բանաստեղծ Հովհաննես Կարնեցին։


== Ծանոթագրություններ ==
Շատոնյոֆ Վալ Սեն Դոնա

Շատոնյոֆ Վալ Սեն Դոնա (ֆր.՝ Châteauneuf-Val-Saint-Donat, օքս.՝ Chastèunòu Vau Sant Donat), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Վոլոն կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04053։


== Բնակչություն ==
Համայնքի բնակչությունը 2008 թվականին կազմում էր 516 մարդ։


== Տնտեսություն ==
2007 թվականի տվյալներով 336 աշխատունակ տարիքի մարդկանցից (15-64 տարեկան) 241-ը տնտեսապես ակտիվ էին, 95-ը անգործ (ակտիվության ցուցանիշը 71,7 %, 1999 թվականին եղել է՝ 71,5 %)։ 241 աշխատունակ բնակիչներից 219-ը աշխատում էին (112 տղամարդ և 107 կին), անաշխատանք էին 22-ը (12 տղամարդ և 10 կին)։ 95 անգործ մարդկանցից 25-ը աշակերտներ կամ ուսանողներ են, 33-ը թոշակառու, 37-ը չէին աշխատում այլ պատճառներով։


== Տեսարժան վայրեր ==
Դղյակի ավերակներ (XV-XVI դարեր)
Սեն մադելեն ժամատուն (XII դար)
Նոտր Դամ լ’Էտուալ եկեղեցի, որը մինչև XVIII դարը ծխական եկեղեցի էր
Լ’Էկսալտոն դը լա Սենտ Կրուա եկեղեցի (XVIII դար)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Շատոնյոֆ Վալ Սեն Դոնա» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-11 
«Շատոնյոֆ Վալ Սեն Դոնա» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Էրտիջ (լեռ)

Էրտիջ, լեռ Վայքի լեռնաշղթայում, Արփա գետի ձախակողմյան վտակ Էրդեչ գետակի ձախ կողմում, Գանձակ գյուղի մոտակայքում։


== Ծանոթագրություններ ==
Վահվա

Վահվա (էստ․՝ Vahva), գյուղ Էստոնիայի Սաարեմաա նահանգի Լյումանդա շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բիբ շրջան (Ջորջիա)

Անվան այլ կիրառումների համար տե՛ս՝ Բիբ շրջան (այլ կիրառումներ)Բիբ շրջան (անգլ.՝ Bibb County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 647 կմ² է, բնակչությունը՝ 153.887 մարդ (2010 թ. տվյալներով)։ Շրջկենտրոնն է Մեյկոն բնակավայրը։ Կազմավորվել է 1822 թ.։
Կոմարկով (Օռլովսկի շրջան)

Կոմարկով (ռուս.՝ Комарьков), գյուղ Ռուսաստանի Ռոստովի մարզի Օռլովսկի շրջանում։ Մտնում է Կամեննո-Բալկովսկի գյուղական համայնքի կազմի մեջ։
Բրայն Թեյլոր

Բրայըն Թեյլոր (անգլ.՝ Brian Taylor), ամերիկացի կինոռեժիսոր, պրոդյուսեր, սցենարիստ և օպերատոր, հայտնի է Մարկ Նևելդայնի հետ աշխատելու համար։


== Կենսագրություն ==
Թեյլորը ներկա գտնվեց Լոս Անջելեսում Հոլիվուդի կինոդպրոցին։ Որպես կինոօպերատոր իր կարիերան սկսել է անկախ ֆիլմերից և ցածր վարձատրվող կարճամետրաժ կինոնկարներից։ Նևելդայնի հետ ծանոթացել է 2000-ականների սկզբին։
2017 թվականին սեփական սցենարով նկարահանել է «Մայր և հայր» (անգլ.՝ Mom and Dad) սարսափ ֆիլմը, որում նկարահանվել են Նիկոլաս Քեյջը, Սելբա Բլերն ու Էնն Ուինթերսը։ Ֆիլմի պրեմիերան կայացել է Տորոնտոյի կինոփառատոնում, որից հետո այն թողարկվել է կինոթատրոններում 2018 թվականի հունվարի 19-ին։


== Ֆիլմագրություն ==


== Ծանոթագրություններ ==


== Արտաքին հղումներ ==
Բրայն Թեյլոր (անգլ.) Internet Movie Database կայքում
Ուրունա

Ուրունա  (ռուս.՝ Уруна), գետ Ռուսաստանում, հոսում է Ալթայի երկրամասում։ Գետաբերանը տեղակայված է Նենյա գետի ձախ ափով՝ 102 կմ հեռավորության վրա։ Գետի երկարությունը 47 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը -  13010100212115100001165
Հիդրոլոգիական ուսումնասիրությունների կոդը - 115100104
Ավազանի կոդը -  13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Համկալություն

Համկալություն, (հարակաշություն, կիսրարություն, բաժնեկցություն, փոխնակություն, աղսընկերություն), աշխատավոր ձեռքերի, քաշող ուժերի և արտադրամիջոցների միավորմամբ երկրագործական և հովվական աշխատանքներ ու պարտականություններ կատարող կամավոր ընկերություն գյուղերում։ Կազմակերպվում էր հիմնականում հավասար ունեցվածքի տեր ազգականներից ու հարևաններից՝ համատեղ ուժերով վարող և հարթեցնող տեղական գործիքներ ու սայլեր, ինչպես նաև գործարանային արտադրության անհրաժեշտ տեխնիկա ձեռք բերելու համար։ Բաժնեկիցների իրավունքները բանավոր սահմանվում էին նախապես՝ հաշվի առնելով ներդրված աշխատուժը, միջոցները, հողի և անասունների չափն ու քանակը։ Հայաստանի գրեթե բոլոր շրջաններում համկալությունը գոյատևեց մինչև XIX դարի վերջը - XX դարի սկիզբը, կոլեկտիվացման հետևանքով վերացավ։
Լիճ ծովի հատակին

«Լիճ ծովի հատակին» (ռուս.՝ «Озеро на дне моря»), 1989 թվականի խորհրդային նկարված մուլտիպլիկացիոն ֆիլմ, «Ստորջրյա բերետներ» մուլտֆիլմերի շարքի սերիա։


== Սյուժե ==
Դելիֆինների մասին պատմող շարքի հերթական սերիան է։ Այս ֆիլմում Պավլովան, Տրիստանը, Հենրին ու Միքո անունով տղան օվկիանոսի հատակին գտնում են հնագույն խորհրդավոր քաղաքակրթության ժամանակաշրջանում կառուցված քաղաք։ Ստորջրյա քաղաքի հրաշքների բացահայտումը և հրակնատային ահաբեկչի հետ հանդիպումը կազմում են ֆիլմի սյուժեի հիմքը։ Հետագայում ընդգրկվել է «Ստորջրյա բերետներ» լիամետրաժ մուլտֆիլմի կազմում։


== Ստեղծողներ ==


== Մուլտֆիլմի մասին ==

— Նատալյա Վենժեր


== Տես նաև ==
«Ստորջրյա բերետներ»


== Ծանոթագրություններ ==


== Արտաքին հղումներ ==
«Լիճ ծովի հատակին» մուլտֆիլմը «Անիմատոր.ռու» կայքում
Ռոբերտ Վարդանով

Ռոբերտ Գարեգինի Վարդանով (Տեր-Վարդանով) (ծնված 10 դեկտեմբերի 1922 թվական, Թիֆլիս), հայ սովետական փիլիսոփա։ Փիլիսոփայական գիտությունների դոկտոր (1971 թ.), պրոֆեսոր (1972 թ.)։
Մասնակցել է Երկրորդ համաշխարհային պատերազմին (1942-1943 թվականներին)։ Ավարտել է Երևանի պետական համալսարանի իրավաբանական ֆակուլտետը (1949 թ.)։ 1956 թվականից աշխատել է ֆիզիկական կուլտուրայի հայկական պետական ինստիտուտում (1959-1964 թվականներին և 1969-1974 թվականներին՝ փիլիսոփայության ամբիոնի վարիչ)։ 1964-1969 թվականներին ՀՍՍՀ (այժմ ՀՀ) ԳԱ փիլիսոփայության և իրավունքի սեկտորի ավագ գիտաշխատող, 1974 թվականից՝ Երևանի Կ․ Մարքսի անվան պոլիտեխնիկական ինստիտուտի փիլիսոփայության ամբիոնի վարիչ։ Գիտական աշխատությունները վերաբերում են պատմական մատերիալիզմին և գիտական կոմունիզմին՝ մասնավորապես, սոցիալիզմից կոմունիզմին անցման դիալեկտիկային։


== Երկեր ==
Ռևիզիոնիզմը և արդիականությունը, Երևան, 1959 թ.
Կոմունիզմը մարդկության պայծառ ապագան է, Երևան, 1961 թ.
Социализм։ ступени развития, Ереван, 1982
Գլուխայա (այլ կիրառումներ)

Գլուխայա, կարող է վերաբերել՝

Գլուխայա - գետ Ռուսաստանում, Բալախոնկայի վտակը
Գլուխայա - գետ Ռուսաստանում, Պաչայի վտակը
Գլուխայա - գետ Ռուսաստանում, Պրյամայայի վտակը
Ջրկանեփ

Ջրկանեփ (լատ.՝ Datisca), սարֆոտի, դատիսկենի, ջրկանեփազգիների ընտանիքի բազմամյա խոտաբույսերի ցեղ։ Հայտնի է 2 տեսակ։


== Տարածվածություն ==
Հայաստանում հանդիպում է 1 տեսակ՝ ջրկանեփ (Datisca cannabina)։
Տարածված է Կոտայքի և Սյունիքի մարզերում, Երևանի շրջակայքում։ Աճում է նախալեռնայինից մինչև միջին լեռնային գոտու խոնավ, ստվերոտ վայրերում, ձորակներում, գետերի և գետակների ափերին։


== Կենսաբանական նկարագիր ==
Ցողունը մերկ է, ուղիղ, բարձրությունը՝ մինչև 1,5 մ և ավելի։ Տերևները խոշոր են, կենտփետրաձև, տերևիկները՝ նշտարաձև, սղոցաեզր։ Ծաղկաբույլը ողկույզ է, ծաղիկները՝ միասեռ (բույսը երկբուն է), առանց ծաղկաթերթիկների։ Ծաղկում է ամռանը։ Պտուղը եռա կամ քառակող տուփիկ է։ Սերմերը մանր են, կարմրաշագանակագույն։


== Քիմիական կազմ ==
Պարունակում է ալկալոիդներ (սերմերը), գլիկոզիդ (արմատներն ու տերևները), սապոնիններ (բույսի վերերկրյա մասը) և այլն։
Տելեկոմ Արմենիա

Թիմ Տելեկոմ Արմենիա (Team Telecom Armenia) (նախկինում «ԱրմենՏել» ՓԲԸ), հեռահողորդակցության ոլորտի հայկական ընկերություն, որը հիմնադրել են Հայկ և Ալեքսանդր Եսայան եղբայրները, 2020 թվականի ապրիլի 20-ին։ Հիմնադրման պահին ընկերությունն ունեցել է «Օլնեթ» անվանումը, «Թիմ» է վերանվանվել նույն թվականի մայիսի 15-ին։ Ընկերությունը Հայաստանի տարածքում տրամադրում է ինտերնետի, թվային հեռուստատեսության, բջջային և ֆիքսված հեռախոսակապի ծառայություններ։ «ՎԵՈՆ Արմենիա» ընկերությունը գնելուց հետո Տելեկոմ Արմենիան հանդես է գալիս «Beeline» ապրանքանիշի ներքո։ 
«Տելեկոմ Արմենիան» տրամադրում է GSM 900/1800, 3G (UMTS) և 4G (LTE) ստանդարտ շարժական կապի, ամրակցված հեռախոսակապի և IPTV ծառայություններ, ինչպես նաև ապահովում է ինտերնետ հասանելիություն 25GS-PON, FTTH, ADSL, FTTB և VDSL տեխնոլոգիաներով։
Ընկերության գլխամասային գրասենյակը գտնվում է Երևան քաղաքի Ազատության պողոտայի 24/1 հասցեով։


== Գործունեություն ==
«Թիմ» ընկերությունը 2020 թվականի հուլիսի 9-ին Հեռուստատեսության և ռադիոյի հանձնաժողովի կողմից ստացել է ՀՀ տարածքում հեռուստառադիոծրագրերի կաբելային (մալուխային) հեռարձակման լիցենզիա։


=== «ՎԵՈՆ Արմենիա»-ի գնում ===
2020 թվականի հունիսի սկզբին «Թիմ» ընկերությունը ցանկություն հայտնեց գնելու «Բիլայն» ապրանքանիշի ներկայացուցիչ «ՎԵՈՆ Արմենիա» ընկերությունը։ Հուլիսի 10-ին հանրային ծառայությունները կարգավորող հնձնաժողովը համաձայնություն է տվել «ՎԵՈՆ Արմենիա» ընկերության բաժնետոմսերը «Թիմ» ՍՊԸ-ին օտարելու։


== Ծանոթագրություններ ==


== Արտաքին հղումներ ==
Մոնլյուսոն

Անվան այլ կիրառումների համար տե՛ս՝ Մոնլյուսոն (այլ կիրառումներ)

Մոնլյուսոն (ֆր.՝ Montluçon), համայնք Ֆրանսիայում, ամենամեծ քաղաքը Ալյե դեպարտամենտում՝ Օվերն մարզում։ Քաղաքի կազմի մեջ են մտնում 12 կանտոններ։
Համայնքի INSEE կոդ՝ 03185։


== Բնակչություն ==
Համայնքի բնակչությունը 2008 թվականին կազմում էր 39 492 մարդ։


== Աշխարհագրություն ==
Մոնլյուսոնը գտնվում է Ֆրանսիայի կենտրանական մասում՝ Ալյե դեպարտամենտի հյուսիս-արևմուտքում։ Քաղաքն ընկած է Շեր գետի վերին հոսանքում՝ բլրի վրա։


== Պատմություն ==
Մոնլյուսոնը, որը նախկինում Բուրբոնների հերցոգության կազմում էր, 1171 թվականին գրավվեց անգլիացիների կողմից, իսկ այնուհետ Ֆիլիպ II Օգոստոսի կողմից՝ 1181 թվականին։
XIV դարում Լուի II Բուրբոն Կոնդեն կառուցեց ամրոց և պատնեշ։ 1529 թվականին Մոնլյուսոնը և Բուրգունդիայի քաղաքները անցան ֆրանսիական տիրապետության ներքո իսկ Հենրի IV արքան ամրացնում է այն։
1791 թվականին քաղաքը դառնում է վարչական կենտրոն իսկ այնուհետ Բարրի ջրանցքի և երկաթուղու շնորհիվ՝ արդյունաբերական կենտրոն։
Երկրորդ համաշխարհային պատերազմի ժամանակ գերմանացիրները օկուպացրին անվադողերի գործարանը՝ Dunlop Tyres-ը և կառուցեցին սինթետիկ կաուչուկի ստացման լաբորատորիա։ Քաղաքը բազմիցս ռմբակոծվել է խորհրդային զորքերի կողմից՝ արդյունաբերական պոտենցիալը վերացնելու նպատակներով։


== Տնտեսություն ==
Քաղաքը արդյունաբերական կենտրոն է։ Քաղաքի ինդուստրացումը վերելք ապրեց Բերրիի ջրանցքի կառուցումից հետո՝ 1841 թվականին։
Քաղաքում կան մեքենաշինական, քիմիական, էլեկտրոտեխնիկական և կահույքի գործարաններ։


== Տրանսպորտ ==
Օդային՝ փոքր օդանավակայանը գտնվում է Մոնլյուսոնից 30 կմ հեռավորության վրա։ Կատարվում է ուղիղ թռիչք դեպի Փարիզ։ Իսկ միջազգային թռիչքներն իրականացվում են Կլերմոն Ֆերրանի օդակայանից։
Ցամաքային՝ երկաթուղային և ավտոմոբիլային տրանսպորտի առկայություն։


== Հայտնի մարդիկ ==
Անդրե Մեսսաժե՝ ֆրանսիացի կոմպոզիտոր
Ռոբեր Սոետան՝ ֆրանսիացի ջութակահար
Օդրի Տոտու՝ ֆրանսիացի կինոդերասանուհի


== Քույր քաղաքներ ==
 Գերմանիա Հագեն


== Տեսարժան վայրեր ==
Հին քաղաք
Սուրբ Պետրոսի ռոմանական եկեղեցի (XII—XIII դարեր)
Նոտր Դամ ռոմանագոթական եկեղեցի (XIV դար)
Բուրբոնի հերցոգների դղյակ (XIII դարի կեսեր)
Երաժշտության և ֆրանսիական դիմադրության թանգարաններ
Դը լա Լուվյեր թանգարան-ամրոց


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Site officiel de la mairie de Montluçon
Société savante d'histoire et d'archéologie de la ville de Montluçon installée au Château de Bien-Assis
Site officiel de l'Office de Tourisme de la Vallée de Montluçon
Forum non officiel sur la ville de Montluçon
Հայ-ամերիկյան առողջության կենտրոն

Հայ-ամերիկյան առողջության կենտրոն (ՀԱԱԿ, անգլ.՝ Armenian American Wellness Center), Հայ-ամերիկյան մամոգրաֆիայի համալսարանական կենտրոն Հայաստանում։ Ծրագրի նպատակն է խթանել կրծքագեղձի և արգանդի վզիկի քաղցկեղի վաղ և ճշգրիտ հայտնաբերմանը, կանանց համար ապահովել առաջնային առողջապահական ծառայություններ Հայաստանում։


== Պատմություն ==
1997 թվականին ամերիկահայ բարերար, Հայ-ամերիկյան մշակութային միության նախագահ Ռիտա Պալյանի և Հրանուշ Հակոբյանի ջանքերով ստեղծվել է Հայ-ամերիկյան մամոգրաֆիայի համալսարանական կենտրոնը, որը 2002 թվականին վերափոխվել է «Հայ-ամերիկյան առողջության կենտրոն» հիմնադրամի (ՀԱԱԿ)։ Մասնաճյուղ ունի նաև Գավառ քաղաքում։
Կենտրոնի նպատակն է պահպանել, բարելավել մարդկանց առողջությունը, իրականացնել կրծքագեղձի, արգանդի վզիկի, շագանակագեղձի քաղցկեղի կանխարգելման, ոսկորների խտության որոշմամբ կոտրվածքների կանխարգելման ծրագրեր, ինչպես նաև նպաստել ընտանիքի առողջության պահպանմանը, առողջ ապրելակերպի քարոզչության կրթական ծրագրերի միջոցով։
Կենտրոնում գործում են հետևյալ բաժինները՝

Ռադիոլոգիա (ռենտգեն ճառագայթային և ուլտրաձայնային հետազոտություն)
Գինեկոլոգիա
Ոսկրային հյուսվածքի խտության որոշում (դենսիտոմետրիա)
Ուրոլոգիա
Վիրահատարան
Ատամնաբուժարան
Լաբորատորիա


== Շինություն ==

Հայ-ամերիկյան առողջության կենտրոնը վեց հարկանի շինություն է, որը կառուցվել է ՀՀ Կառավարության, ԱՄՆ Միջազգային Զարգացման Գործակալության (USAID) և ԱՄՆ բարերարների օգնությամբ։ Շենքի ճարտարապետա-շինարարական նախագծի հեղինակն ամերիկահայ բարերար Վարդգես Բալյանն է։


== Ծանոթագրություններ ==


== Արտաքին հղումներ ==
Պաշտոնական կայքը Archived 2021-12-04 at the Wayback Machine.
Պաշտոնական կայքը (անգլերեն)
Հայ-ամերիկյան առողջության կենտրոն armeniatv.am
Հեքսադեկան

Հեքսադեկան (ցետան), ացիկլիկ սահմանային ածխաջրածին,նորմալ կառուցվածքով։ Ցետանը չափանիշ(ցետանային թիվ) է դիզելային վառելիքի համար։ Ցետանային թիվը կարող է լինել մինչև 100։


== Գրականություն ==
Справочник химика. Том второй. Под ред. Б.Н. Никольского. Изд.։ Химия. 1964. Стр. 578-579


== Ծանոթագրություններ ==
Դաշտակի ջուր (գետ)

Անվան այլ կիրառումների համար տե՛ս՝ Դաշտակի ջուր (այլ կիրառումներ)Դաշտակի ջուր, գետ Հայաստանի Արագածոտնի մարզում։ Սկիզբ է առնում Արագած լեռան հյուսիսային լանջերից և Ճարճակիս գյուղից 4 կմ հարավ-արևմուտքում միանալով Քարաղբյուր գետին կազմավորում է Քասախ գետը։ Երկարությունը՝ 25 կմ։


== Ծանոթագրություններ ==
NT-Art ժամանակակից արվեստի պատկերասրահ

Ժամանակակից արվեստի պատկերասրահ NT-Art, ժամանակակից ավանգարդ արվեստի պատկերասրահ Ուկրաինայի Օդեսա քաղաքում։


== Պատմություն ==
NT-Art պատկերասրահը բացվել է Օդեսայում Անատոլի Դիմչուկի կողմից 2007 թվականի դեկտեմբերի 20-ին՝ իր հավաքածուի հիման վրա, որը ներառում է ավելի քան 3000 գեղանկարներ, նկարներ, քանդակներ, լուսանկարներ և ինստալյացիաներ սկսած 1950-ական թվականներից մինչև մեր օրերը։
Վլադիմիր Ստրելնիկովի խոսքով՝ NT-Art-ը Օդեսայում հայտնի բնակարանային ցուցահանդեսների նոնկոնֆորմիզմների ավանդույթների շարունակողն է։
Պատկերասրահը հանդես է գալիս որպես հարթակ միջազգային Օդեսայի ժամանակակից արվեստի բիենալեում, ընդունել է ծրագրեր ժամանակակից արվեստագետների տարբեր երկրներից. NT-Art պատկերասրահը բաց է տեսողական արվեստ, պոեզիա, նորաձևություն, երաժշտություն համատեղող փորձերի և նախագծերի համար։ Պատկերասրահը ակտիվորեն համագործակցում է ուկրաինացի արվեստագետների իրականացման ցուցահանդես նախագծերի հետ, և շարունակում է հրատարակչական գործունեությունը։
Թանգարանի հավաքածուն բազմիցս ցուցադրվել է Ուկրաինայի տարբեր քաղաքներում, այդ թվում՝ Դոնեցկում, Կիևում և Լվովում։


== Հավաքածու ==
Հավաքածուի զգալի մասը կազմում են Օդեսայի գեղանկարչության դպրոցի հայտնի ներկայացուցիչ Յուրի Եգորովի աշխատանքները։
Պատկերասրահը Օդեսայի նոնկոնֆորմիստ նկարիչների՝ Ալեքսանդր Անուֆրիևի, Վլադիմիր Ստրելնիկովի, Վալերի Բասանեցի, Վիկտոր Մարինյուկի, Վալենտին Խրուշչայի, Ստանիսլավ Սիչովի և շատ այլ ստեղծագործությունների խոշորագույն հավաքածուներից մեկն է։ Նրանք հայտնի են նրանով, որ 1970-ական թվականներին Ուկրաինայում առաջինը ճանապարհ հարթեցին դեպի ոչ ֆորմալ արվեստ, որը զերծ է գաղափարական ճնշումներից և կանխակալ գեղագիտությունից։ Հավաքածուն ներառում է Ֆ. Կոհրիխտի, Վ. Արսիևի, Մ. Կնոբելի և նկարիչներից ձեռք բերված ստեղծագործությունները։ Այն ներկայացնում է ինչպես 1960-1980-ական թվականների աշխատանքներ, որոնք ի սկզբանե ներկայացվել են բնակարանային ցուցահանդեսներում, այնպես էլ ավելի ուշ ժամանակների աշխատանքներ։
Հավաքածուում ներկայացված են այնպիսի նկարիչների գործեր, ինչպիսիք են Կոնստանտին Լոմիկինը, Նիկոլայ Շելուտոն, Ալբին Գավձինսկին, Վլադիմիր Լիտվինենկոն, Օրեստ Սլեշինսկին, Ադոլֆ Լոզան և Վիկտոր Ժուրակովսկին, որոնք XIX դարի վերջի Հարավային ռուսական արվեստի դպրոցի շարունակողներն են։
Ժամանակակից ուկրաինական արվեստը 1990-ական թվականներից մինչև մեր օրերը ներկայացված է Ալեքսանդր Գնիլիցկու, Արսեն Սավադովի, Վասիլի Ցագոլովի և այլոց ստեղծագործություններով։


== Ծանոթագրություններ ==
Համահայկական յոթերորդ խաղեր

Համահայկական յոթերորդ խաղեր, անցկացվել են օգոստոսի 6-ից-9-ը՝ Արցախում (Ստեփանակերտ, Մարտունի, Մարտակերտ), 9-17-ը՝ Երևանում։ Համահայկական խաղերի բացման հանդիսավոր արարողությունը տեղի է ունեցել օգոստոսի 6-ին՝ Ստեփանակերտի Ստեփան Շահումյանի անվան հանրապետական մարզադաշտում, խաղերի փակման հանդիսավոր արարողությունը տեղի կունենա օգոստոսի 17-ին՝ Երևանի Ազատության հրապարակում։


== Բացման արարողություն ==
Համահայկական խաղերի բացման հանդիսավոր արարողությունը տեղի է ունեցել Ստեփանակերտի Ստեփան Շահումյանի անվան հանրապետական մարզադաշտում։ Այն սկսվել է մարզական շքերթով, որից հետո ելույթ են ունեցել ՀՀ վարչապետ Նիկոլ Փաշինյանը, Արցախի նախագահ Բակո Սահակյանը, Համահայկական խաղերի համաշխարհային կոմիտեի նախագահ Իշխան Զաքարյանը։
Համահայկական յոթերորդ խաղերի ջահը վառել են օլիմպիական չեմպիոն Հրաչյա Պետիկյանը, Արցախի թեմի առաջնորդ Պարգև արքեպիսկոպոս Մարտիրոսյանը, Համահայկական խաղերի համաշխարհային գործկոմի փոխնախագահ Ալբերտ Բոյաջյանը։


== Մասնակից երկրներ ==
Համահայկական յոթերորդ խաղերին մասնակցում են 35 երկրի մոտ 5244 մասնակից։

Ռուսաստանի Դաշնություն-368 մասնակից
ԱՄՆ-318 մասնակից
Ֆրանսիա-178 մասնակից
Ավստրալիա-86 մասնակից


== Ծանոթագրություններ ==
Սեն Ժյուր

Սեն Ժյուր (ֆր.՝ Saint-Jurs, օքս.՝ Sant Jurs), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Մուտե Սենտ Մարի կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04184։


== Բնակչություն ==
Համայնքի բնակչությունը 2008 թվականին կազմում էր 156 մարդ։


== Տնտեսություն ==
2007 թվականի տվյալներով 105 աշխատունակ տարիքի մարդկանցից (15-64 տարեկան) 74-ը տնտեսապես ակտիվ էին, 31-ը անգործ (ակտիվության ցուցանիշը 70,5 %, 1999 թվականին եղել է՝ 71,8 %)։ 74 աշխատունակ բնակիչներից 68-ը աշխատում էին (36 տղամարդ և 32 կին), անաշխատանք էին 6-ը (3 տղամարդ և 3 կին)։ 31 անգործ մարդկանցից 1-ը աշակերտներ կամ ուսանողներ են, 16-ը թոշակառու, 14-ը չէին աշխատում այլ պատճառներով։


== Տեսարժան վայրեր ==
Ալլե դղյակ (XVI—XVII դարեր)
Սեն Ժորժ ծխական եկեղեցի, պատմական հուշարձան
Սեն Ժորժ ժամատուն


== Պատկերասրահ ==

		
		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սեն Ժյուր» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-18 
«Սեն Ժյուր» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Բլագոդարնոյե (այլ կիրառումներ)

Բլագոդարնոյե, կարող է վերաբերել՝

Բլագոդարնոյե - գյուղ Հայաստանի Լոռու մարզում, Տաշիրի տարածաշրջանում, Սևաբերդ գետակի ձախ ափին
Բլագոդարնոյե - գյուղ Արևելյան Հայաստանում, Կարսի մարզի Կարսի գավառում
Ռեվերբերացիա

Ռեվերբերացիա (լատ.՝ reverberatio — անդրադարձում [reverberare — ետ շպրտել]), փակ շենքերում (սրահներում) ձայնի աստիճանական մարումը՝ ձայնի աղբյուրն անջատելուց հետո։ Շենքի օդային ծավալը շատ մեծ թվով սեփական հաճախականություններով բարդ տատանողական համակարգ է։ 
Սեփական տատանումներից յուրաքանչյուրն ունի մարման իր գործակիցը, որը պայմանավորված է սահմանափակող մակերևույթներից անդրադարձման և տարածման ժամանակ ձայնի կլանումով։ Այդ պատճառով աղբյուրի գրգոած տարբեր հաճախականությունների սեփական տատանումները մարում են ոչ միաժամանակ։ Բնութագրվում է ոեվերբերացիայի ժամանակով, որի ընթացքում ձայնի ինտենսիվությունը նվազում է 106 անգամ։ 
Ռեվերբերացիայի ավելցուկային տևողությունն առաջ է բերում տհաճ դղրդյուն, իսկ անբավարար տևողությունը՝ խիստ ընդհատուն և երաժշտական «հյութեղությունից» զուրկ հնչողություն։ Արհեստականորեն ստեղծվող ռեվերբերացիայի որոշակի սահմաններում նպաստում է հնչողության բարելավմանը՝ առաջացնելով սրահի լավ «ռեզոնանսի» զգացողություն։ Ռեվերբերացիա է կոչվում է նաև ետհնչողության երևույթը, որն զգացվում է հատկապես ծովում, երբ սկզբնական ձայնն անդրադառնում և ցրվում է հատակից (հատակային ռեվերբերացիա) ալեկոծված մակերևույթից (մակերևութային ռեվերբերացիա․) կամ ջրային միջավայրի անհամասեռություններից, ձկներից և կենսաբանական այլ օբյեկտներից (ծավալային ռեվերբերացիա)։
Համընդհանուր ընդունված հաշվապահության սկզբունքներ

Համընդհանուր ընդունված հաշվապահության սկզբունքներ (ՀԸՀՍ, GAAP), ֆինանսական հաշվապահության ստանդարտ, որը վերաբերում է հաշվապահական գրանցումներ, հաշվարկներ կատարելու, ֆինանսական հաշվետություններ կազմելու տվյալ երկրում կամ տարածաշրջանում ընդունված սկզբունքներ և չափորոշիչներ։
Միջազգային ոլորտում ամենալայն տարածում ունեցող հաշվապահական սկզբունքները ԱՄՆ ՀԸՀՍ-ն (US GAAP) է։
Էրիկ Ցան

Էրիկ Ցան (անգլ.՝ Eric Tsang , ապրիլի 14, 1953(1953-04-14), Հոնկոնգ, Բրիտանական կայսրություն), հոնկոնգցի դերասան, պրոդյուսեր, ռեժիսոր, սցենարիստ։ Հանդիսատեսին հայտնի է «Պատահական լրտեսը» և «Երկվորյակ վիշապները» ֆիլմերից։ Էրիկը հայտնի է նաև Հոնկոնգյան TVB հեռուսատաալիքի «Սուպեր եռյակի սերիաները» շոուից, որը նա վարել է շուրջ 18 տարի։


== Կենսագրություն ==


=== Ընտանիք ===
Ցանի հայրը՝ Ցան Կայ-վինգը 1940-1972 թվականներին ծառայել է Հոնկոնգի արքայական ոստիկանությունում։ Այնուհետև նա փախել է Թայվան, որպեսզի խուսափի Կոռուպցիայի դեմ պայքարի անկախ կազմակերպության հայցից։ 1976 թ.-ին Կայ-վինգը կոռուպցիայի համար դատապարտվում է 3 տարի ազատազրկման։ Բայց Կայ-վինգն իրավունք ուներ իր գործը վերքաննարկման դնել։ 2001 թ.-ին դատարանի որոշմամբ Կայ-վինգի Լա Սալլե Ռոադի տունը աճուրդի հանվեց ու վաճառվեց 4.35 միլիոն հոնկոնգյան դոլարով։ 10 տարվա երկարատև դատավարությունից հետո Կայ-վինգը մահացավ 2001 թ.-ին՝ իր որդի՝ Էրիկ Ցանի և մյուս հարազատների խնամքի ներքո։


=== Անձնական կյանքը ===
Ցանը հանդիսանում է մոլեռանդ բուդդիստ։ Նա ոչ միայն ինքն է գումար տրամադրում բուդդիստական տաճարներին ու նրա արարողություններին, այլև ուրիշ դերասանների էլ է ներքաշում այդ գործի մեջ։
Ցանի լագագույն ընկերներն են հանդիսանում Նատալիս Չանը և Ալան Տամը, ովքեր նույնպես ճանաչված երգիչներ են և հոնկոնգյան դերասաններ։ Ցանն ամուսնացել է երեք անգամ։ Նա դուստրը առաջին ամուսնությունից՝ Բովի Ցանը Mandopop-ի երգչուհի է, իսկ երկրորդ ամուսնությունից ունեցած որդին՝ Դերեկ Ցանը գրող է և դերասան։ Ցան ւ Տամը ընկերներ էին դեռևս մանուկ ժամանակվանից։ Նրանց հայրերը աշխատում էին նույն ոստիկանական բաժանմունքում և ընտանիքներով ընկերություն էին անում։ Տղաները միմյանց հետ ֆուտբոլ էին Խաղում։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր ===


=== Սցենարիստ ===


== Ծանոթագրություններ ==
Սալոնիկի կինեմատոգրաֆի թանգարան

Սալոնիկի կինեմատոգրաֆի թանգարան, կինեմատոգրաֆի առաջին թանգարանը Հունաստանում։ Հիմնադրվել է 1995 թվականին և բացվել է 1997 թվականին, երբ Սալոնիկն ընտրվել է որպես Եվրոպայի մշակութային մայրաքաղաք։ Այս նախաձեռնությունը համընկել է կինեմատոգրաֆի 100-ամյակի համաշխարհային իրադարձության հետ։


== Պատմություն ==
Թանգարանն աշխատում է Հունաստանի մշակույթի նախարարության ղեկավարությամբ, Սալոնիկի միջազգային կինոփառատոնի մաս է կազմում։ Ըստ կանոնադրության, կինեմատոգրաֆի թանգարանը գոյություն ունի, որպեսզի հավաքի, պահպանի և ներկայացնի Հունաստանի կինեմատոգրաֆիկ տեսարժանությունները։ Դրա համար թանգարանը կազմակերպում է կրթական ու հետազոտական ծրագրեր այլ թանգարանների հետ` ուսումնասիրելու և հավաքագրելու կինոյի հետ ցանկացած ձևով կապված առարկաներ։
Թանգարանը գնել է հին ֆիլմերի հավաքածուներ, ֆոտոխցիկներ, ծրագրեր, լուսանկարներ ու տպագրություններ կինեմատոգրաֆի այնպիսի հայտնի ներկայացուցիչներից, ինչպիսիք են Կինոս Բիլիլիսն ու Վասիլիս Պապադոպուլոսը, ինչպես նաև` հսկա պլակատ-ազդագրեր նկարիչ Կ. Արվանիտիդիսից։
Թանգարանի այցելուները և հետազոտողները կարող են տեղեկություններ գտնել Հունաստանի կինեմատոգրաֆի մասին` սկսած 1985 թվականից մինչև մեր օրերը։ Սա ներառում է տեղեկատվություն ֆիլմերի փառատոնների, հանրային ցուցադրությունների, ռեժիսորների ու դերասանների մասին։
Թանգարանը կազմակերպված այցելություններ և ցուցադրություններ է ապահովում կինոգետների համար` հատուկ այս նպատակով ստեղծված սրահում։


== Պատկերասրահ ==


== Ծանոթագրություններ ==


== Արտաքին հղումներ ==
Սալոնիկի թանգարան
Thessaloniki Cinema Museum Archived 2010-04-08 at the Wayback Machine.
Հունաստանի մշակույթի նախարարություն(չաշխատող հղում)
Արգելի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Արգել գյուղի պատմության և մշակույթի հուշարձանների ցանկը, որը 2002 թ. հաստատվել է ՀՀ կառավարության կողմից։ Ցանկում ներառված է ընդամենը 31 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հյուսիսսաամերեն

Հյուսիսսաամերեն (սաամ.՝ Davvisámegiella, Sámegiella), լեզվակիրների առումով սաամական լեզուներից ամենամեծ լեզուն։ Պատկանում է արևմտյան խմբին։ Տարածված է Նորվեգիայում, Ֆինլանդիայում, Շվեդիայում։ Ունի գիր, որը հիմնված է լատինական այբուբենի վրա։
Շվեդիայում և Ֆինլանդիայում «սաամական լեզու» ասելիս հասկանում են հենց հյուսիսսաամականը՝ չնայած այդ երկրներում կան սաամական այլ լեզվաճյուղերի լեզվակիրներ։


== Լեզվակիրների թիվը ==
Պաուլ Լուիսի գրքում հրապարակված տվյալների համաձայն՝ հյուսիսսաամերենի լեզվակիրների թիվը 20,7 հազար է (ըստ նույն գրքի՝ հյուսիսսաամների թվաքանակը 40—50 հազար է։ Սակայն այստեղ պետք է հասկանալ նաև, որ գրքի տվյալները վերցված են պաշտոնական վիճակագրությունից, իսկ պետական մարմինները ցանկանում են հյուսիսսաամերենի լեզվակիրների թվաքանակը և հյուսիսսաամների ընդհանուր թվաքանակը հնարավորինս նվազեցրած ցույց տան։
Համաձայն պաշտոնական տվյալների՝ Նորվեգիայում հյուսիսսաամերենի լեզվակիրների թվաքանակը 15000 է, Ֆինլանդիայում՝ 1700, Շվեդիայում՝ 4000:
Սաամական լեզուներից ամենաշատ լեզվակիրներ ունի հյուսիսսաամերենը։


== Պաշտոնական կարգավիճակ ==
Հյուսիսսաամերեն լեզուն հանդիսանում է պաշտոնական Նորվեգիայի 7 կոմունաներում (Կարասիոկ, Կյոտուկեյն, Կոֆյորդ, Լավանգեն, Նեսեբյու, Պորսանգեր և Տանա), Ֆինլանդիայի 4 համայնքներում (Ինարի, Սոդանքյուլյա, Ութսոյկա,Էնոնթեքյո) և Շվեդիայի 4 կոմունաներում (Արեփլուգ, Ելիվարե, Յոքմոք, Կիրունա)։


== Հյուսիսսաամերենի պահպանություն ==
Նորվեգիայում, Ֆինլանդիայում և Շվեդիայում գործում են նախադպրոցական և դպրոցական հաստատություններ, որտեղ կրթությունը մատուցվում է հյուսիսսաամերենով։


=== Զանգվածային լրատվամիջոցներ ===
Նորվեգիայում, Ֆինլանդիայում և Շվեդիայում հյուսիսսաամերենով հեռարձակվում են ռադիոհաղորդումներ, հրապարակվում թերթեր և պարբերականներ։
Նշված երկրներում հյուսիսսաամերենով հեռարձակվում է Ođđasat («Լուրեր») հեռուստահաղորդումը։ Նախագիծը իրականացվում է Նորվեգիայի հեռարձակող ընկերության, YLE և SVT հեռուստաընկերությունների միջոցով։


== Տես նաև ==
Սաամերեն
Լուլե-սաամերեն


== Ծանոթագրություններ ==


== Գրականություն ==
Ethnologue: Languages of the World. 2009.


== Արտաքին հղումներ ==
Davvisámegiel grámmatihkka Հյուսիսսաամերենի քերականություն:(նորվ.)(շվեդ.)
Северносаамско-русский онлайн-словарь. (ռուսերեն)
Northern Sami — English online dictionary. (անգլերեն)
Գրեմմի լավագույն ռոք ալբոմի համար

«Գրեմմի» մրցանակ լավագույն ռոք ալբոմի համար (անգլ.՝ Grammy Award for Best Rock Album), տրվում է ամենամյա մրցանակաբախության ժամանակ ԱՄՆ-ում` 1995 թվականից։ Ժամանակակից ռոք երաժշտության ամենահեղինակավոր մրցանակներից մեկը, որը հանդիսանում է մրցանակաբաշխության մոտավորապես 100 այլ անվանակարգերից մեկը։ Մրցանակը ամեն տարի շնորհվում է Ձայնագրման ակադեմիայի կողմից «գեղարվեստական նվաճումների, տեխնիկական վարպետության և ձայնագրման ոլորտում նշանակալից ներդրման համար՝ բացառությամբ վաճառքները և չարթերում դիրքերը»։


== Պատմություն ==
Առաջին անգամ «Լավագույն ռոք ալբոմ» մրցանակը տրվել է 1995 թվականին անգլիական The Rolling Stones խմբին։ Այդ ժամանակից ի վեր անվանակարգի անվանումը և նկարագրությունը չեն փոխվել։ Մրցանակը տրվում է այն արտիստներին, «որոնց ալբոմները պարունակում են վերջերս ձայնագրված վոկալային կամ գործիքային ռոք, հարդ ռոք կամ մետալ երգերի առնվազն 51%-ը»։
Foo Fighters խումբը համարվում է ռեկորդակիր այս անվանակարգում հաղթած մրցանակների քանակով (4 հաղթանակ)։ Երկուական մրցանակներ ունեն Շերիլ Քրոուն, ինչպես նաև Green Day և U2 խմբերը։ Նիլ Յանգը այս անվանակարգում 6 անգամ է առաջադրվել (ռեկորդ), սակայն ոչ մի անգամ չի հաղթել։ Ամերիկյան Dave Matthews Band և Pearl Jam խմբերը երեք անգամ առաջադրվել են, սակայն նույնպես հաղթանակ չեն գրանցել։ Ներքևում ներկայացված է դափնեկիրների ամբողջական ցանկը։


== Դափնեկիրներ ==


== Տես նաև ==
Գրեմմի լավագույն ռոք երգի համար
Գրեմմի տարվա ալբոմի համար
Գրեմմի լավագույն ռեփ ալբոմի համար
Գրեմմի լավագույն փոփ վոկալային ալբոմի համար


== Ծանոթագրություններ ==


== Արտաքին հղումներ ==
Պաշտոնական կայք
Աթշա

Աթշա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Ֆարկին գյուղաքաղաքից 7 կմ հյուսիս-արևելք՝ սարահարթին։


== Պատմություն ==
Բնակչության մեծ մասը զոհվել է 1915-1918 թվականների ջարդերի ժամանակ։


== Բնակչություն ==
XX դարի սկզբին ուներ 30 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, այգեգործություն և երկրագործությունն էր։


== Պատմամշակութային կառույցներ ==
Աթշան ուներ հայկական եկեղեցի, որը կառուցված էր 1290 թվականին։


== Կրթություն ==
Գյուղն ուներ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Արամ Արման

Արամ Արման (Սուրեն Բասմաջյան, հունվարի 28, 1923(1923-01-28), Ալեքսանդրետտա - փետրվարի 27, 1994(1994-02-27), Լոս Անջելես, Կալիֆոռնիա, ԱՄՆ), հայ-խորհրդային բանաստեղծ։


== Կենսագրություն ==
1941-1946 թվականներին դասավանդել է Հալեպի հայկական դպրոցներում, ապա ներգաղթել Խորհրդային Հայաստան՝ 1946 թվականին։ Բանաստեղծությունների անդրանիկ ժողովածուն («Խաչբուռ») լույս է տեսել 1944 թվականին, Հալեպում։ Հայրենիքում հրատարակվել են Արամ Արմանի «Վերադարձ» (1949 թվական), «Հայրենիքի և սիրո երգեր» (1955 թվական), «Քերթվածներ» (1965 թվական) բանաստեղծությունների գրքերը։


== Ծանոթագրություններ ==
Դիքգյունեյ

Դիքգյունեյ, լեռ Կարսի բարձրավանդակում, Բոզաթ գյուղից 4֊5 կմ հյուսիս֊արևելք։ Նշանակված է Կովկասի 5֊վերստանոց քարտեզում։ Ռուսերերն տառադարձությամբ՝ Տըկգյունեյ։


== Ծանոթագրություններ ==
(4486) Միթրա

(4486) Միթրա (անգլ.՝ Mithra), աստերոիդ ապոլոնի ընտանիքում։ Հայտնաբերվել է 1987 թվականի սեպտեմբերի 22-ին Էրիկ Էլստի և Վլադիմիր Շկոդրովի կողմից Սմոլյանում։
Միջին հեռավորությունը Արեգակից կազմում է 2,200359 ա. մ., առավելագույնը մոտենում է 0,7421 ա. մ. հեռավորության վրա և հեռանում 3,6586 ա. մ., իսկ Երկրի ուղեծրին Միթրա աստերոիդը նվազագույնը մոտենում է 0,0462 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1192,17 երկրային օրվա ընթացքում, իր ուղեծրով շարժվելով միջինում 0,30197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4486) Միթրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժյուլիեն Գրին

Ժյուլիեն Գրին (ֆր.՝ Julien Green), ի ծնե անունը՝ Ջուլիան Հարթրիջ Գրին (անգլ.՝ Julian Hartridge Green, 6 սեպտեմբերի, 1900, Փարիզ – 30 օգոստոսի, 1998, Փարիզ), ամերիկյան ծագմամբ ֆրանսիացի գրող։


== Կենսագրություն ==
Ջուլիան Հարթրիջ Գրինը ծնվել է 1900 թվականի սեպտեմբերի 6-ին Փարիզում, բողոքական ամերիկացիների ընտանիքում. եղել է ընտանիքի ութ երեխաներից ամենակրտսերը։ Մեծացել է Փարիզում։ 1916 թվականին՝ ծայրահեղ աստվածավախ մոր մահվանից երկու տարի հետո, հոր և քույրերի հետ սկսել է դավանել կաթոլիկություն։ Մասնակցել է Առաջին համաշխարհային պատերազմին. զորացրվել է 1919 թվականին։ 1919-1922 թվականներին սովորել է Վիրջինիայի համալսարանում։ Վերադառնալով Ֆրանսիա՝ զբաղվել է գրականությամբ. նրա գրական դեբյուտը կայացել է 1924 թվականին «Պամֆլետ Ֆրանսիայի կաթոլիկների դեմ» ստեղծագործությամբ։
1940 թվականին Ֆրանսիայի պարտությունից հետո, տեղափոխվել է ԱՄՆ։ Երկրորդ համաշխարհային պատերազմի տարիներին ծառայել է Ամերիկայի ռազմական տեղեկատվության բյուրոյում, ելույթ է ունեցել «Ամերիկայի ձայնով», որտեղ նրա հետ միասին աշխատել են ֆրանսիացի գրող Անդրե Բրետոնն ու ամերիկացի դերասան Յուլ Բրինները։ Անգլերենով գրել է «Հուշեր երջանիկ օրերի մասին» (անգլ.՝ Memories of Happy Days, 1942): Հետագայում անգլերեն է թարգմանել իր մի քանի ֆրանսերեն գրքեր (նաև իր քրոջ՝ գրող Էնն Գրինի (1891-1979) օգնությամբ։ Պատերազմից հետո վերադարձել է Ֆրանսիա։
Իր կյանքի մեծ մասն անցկացնելով Ֆրանսիայում և ստեղծագործելով հիմնականում ֆրանսերեն՝ Ժյուլիեն Գրինը երբեք չի ունեցել Ֆրանսիայի քաղաքացիություն. 1972 թվականին Ժորժ Պոմպիդուն Գրինին առաջարկել է հպատակագրվել, սակայն վերջինս մերժել է։
Ժյուլիեն Գրինի որդեգիրն է եղել գրող Էրիկ Ժուրդենը։
Ժյուլիեն Գրինը մահացել է 1998 թվականի օգոստոսի 30-ին Փարիզում։ Իր ցանկության համաձայն՝ թաղվել է Ավստրիայի Կլագենֆուրտ քաղաքի Սուրբ Էգիդ եկեղեցում։


== Ստեղծագործություն ==
Ժյուլիեն Գրինը հեղինակել է նովելներ, դրամաներ ու վեպեր, որոնցից մի քանիսն արժանացել են քննադատների ու հասարակության դրական գնահատականին («Ադրիենա Մեզյուրա», 1927, «Երկրում ճանապարհորդողը», 1927, «Լևիաֆան», 1929, «Բեկորներ», 1932 և այլն)։ Առավել հայտնի է իր բազմահատոր օրագրով, որ վարել է իր ողջ կյանքի ընթացքում (1928-1998, 18 հատոր)։ Գրողի նոր գրքերին արձագանքել են Վալտեր Բենյամինը, Հերման Հեսսեն, Խորխե Լուիս Բորխեսը։ Նրա «Օրագիրը» բարձր է գնահատել Էմիլ Սիորանը։ Գրինի «Եթե ես լինեի ձեր տեղը» (1947) վեպի սուր հոգեբանական վերլուծությունը գրավել է Մելանի Քլայնի ուշադրությունը։
Ժյուլիեն Գրինի մի քանի ստեղծագործություններ էկրանավորվել են։


== Ճանաչում ==
Գրական ազգային մեծ մրցանակ (1966)
Ֆրանսիական ակադեմիայի մեծ գրական մրցանակ (1970)
Եղել է առաջին ոչ ֆրանսիացին, որ ընտրվել է Ֆրանսիական ակադեմիայի անդամ (1971)
Գրինցանե Կավուրի մրցանակ (1991)


== Ծանոթագրություններ ==


== Գրականություն ==
Беньямин В. Жюльен Грин// Он же. Маски времени. СПб.: Симпозиум, 2004, с.283-292.
Борис Хазанов. Дневник сочинителя
Julien Green: Religion and Sensuality, Anthony H. Newbury. Editions Rodopi (1986) ISBN 90-6203-735-6


== Արտաքին հղումներ ==
Կենսագրությունը Ֆրանսիական ակադեմիայի կայքում Archived 2012-01-07 at the Wayback Machine.
Ժյուլիեն Գրինի ստեղծագործությունն ուսումնասիրողների միջազգային միության կայք Archived 2011-12-19 at the Wayback Machine. (ֆր.)
Ժյուլիեն Գրինը IMDB կայքում
Գիտության կոմիտե (Հայաստան)

Գիտության կոմիտե, Հայաստանի կրթության, գիտության, մշակույթի և սպորտի նախարարության ենթակա պետական հաստատություն։ Հիմնադրվել է 2007 թվականի հոկտեմբերի 1-ին Հայաստանի Հանրապետության նախագահի հրամանագրով։
Կոմիտեի հայտարարված նպատակն է գիտության բնագավառի բնականոն գործունեության ու զարգացման ապահովումը` որպես տնտեսության զարգացման, երկրի անվտանգության, մրցունակության ապահովման, կրթության, մշակույթի և հասարակական առաջընթացի բացառիկ կարևոր գործոն, ինչպես նաև հանրապետության գիտական ու գիտատեխնիկական ներուժի զարգացումը և պահպանումը, գիտական ու գիտատեխնիկական կադրերի պատրաստման արդյունավետ համակարգի ձևավորմանը, գիտության, կրթության և արտադրության ինտեգրմանը նպաստելը։
Կոմիտեի կառավարումն իրականացնում է Հայաստանի կրթության, գիտության, մշակույթի և սպորտի նախարարը, ով իրավասու է հաստատել կոմիտեի կանոնադրությունը, այդ թվում՝ կառուցվածքը, սահմանել հիմնական գործունեության ուղղությունները, ինչպես նաև իրականացնել վերահսկողություն։


== Կառուցվածք ==
Գիտության կոմիտեի մասնագիտական կառուցվածքային ստորաբաժանումներն են՝ Գիտության քաղաքականության վարչությունը և Գիտական գործունեության կազմակերպման վարչությունը։ Կոմիտեին աջակցող մասնագիտական կառուցվածքային ստորաբաժանումներն են՝ Ֆինանսատնտեսագիտական և հաշվապահական հաշվառման բաժինը, Տեղեկատվության և հասարակայնության հետ կապերի բաժինը, Անձնակազմի կառավարման բաժինը և Քարտուղարությունը։
Կոմիտեի նախագահն է Սարգիս Սամվելի Հայոցյանը։


== Այլ տվյալներ ==
Գիտության կոմիտեն տեղակայված է Հայաստանի մայրաքաղաք Երևանի Օրբելի եղբայրների փողոցի 22 հասցեում։


== Ծանոթագրություններ ==
Կոս է Դիեժ

Կոս է Դիեժ (ֆր.՝ Causse-et-Diège), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 711 մարդ, բնակչության խտությունը` 23.82 մարդ/կմ²։ Բնակավայրը զբաղեցնում է 29.85 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 115 կմ հյուսիս-արևելք, Ռոդեզ քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 436 աշխատունակ (15-64 տարեկան)  բնակիչ, որոնցից ակտիվ էին 324-ը, իսկ ոչ ակտիվները` 112։ Ակտիվության ցուցանիշը կազմում է 74,3 %։ 324 աշխատունակ մարդկանցից աշխատել է 310 անձ (170 տղամարդ և 140 կին)։ Գործազուրկ են եղել 14 անձ (4 տղամարդ և 10 կին)։ 112 անաշխատունակներից 20-ը եղել են աշակերտներ կամ ուսանողներ, 51-ը` թոշակառուներ, իսկ 41-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդրիան Նևիլ

Բենջամին Սաթեռլի (անգլ.՝ Benjamin Satterley, օգոստոսի 22, 1986(1986-08-22), Նյուքասլ-ափոն-Թայն, Թայն ընդ Ուեր, Անգլիա, Միացյալ Թագավորություն), անգլիացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «All Elite Wrestling» (AEW) կազմակերպությունում` Փաք (Pac) ռինգային անվամբ։ Հայտնի է նաև «WWE» կազմակերպությունում ունեցած ելույթներից։ «WWE NXT» ստորաբաժանումում ելույթներ ունենալու տարիներին երկու անգամ նվաճել է NXT թիմային չեմպիոնական տիտղոսը (Քորի Գրեյվզի և Օլիվեր Գրեյի հետ) և մեկ անգամ դարձել NXT չեմպիոն։
Աչքի ընկնում է զանազան ակրոբատիկ հնարքներով, ինչի շնորհիվ ձեռք է բերել «Մարդ, ում մոռացել է ձգողությունը» ("The Man That Gravity Forgot") կոչումը։
Մասնագիտական կարիերան մեկնարկել է «Independent Wrestling Federation», «Real Quality Wrestling» և «One Pro Wrestling» բրիտանական կազմակերպություններում, որից հետո սկսել է հանդես գալ արտասահմանյան մի շարք անվանի պրոմոշեններում, որոնցից առավել նշանավորներն են իտալական «Nu Wrestling Evolution», ամերիկյան «Pro Wrestling Guerrilla», «Ring of Honor», «Chikara» և ճապոնական «Dragon Gate» առաջնությունները։ «Pro Wrestling Guerrilla» կազմակերպությունում ելույթ ունենալու տարիներին մեկ անգամ նվաճել է PWG աշխարհի թիմային PWG DDT4 թիմային չեմպիոնական տիտղոսները։


== Ծանոթագրություններ ==


== Արտաքին հղումներ ==

Էջը «WWE NXT» կայքում(անգլ.)
Էջը «Ռեստլինգի առցանց աշխարհում»(անգլ.)
Ալպիրսբախ

Ալպիրսբախ (գերմ.՝ Alpirsbach), քաղաք Գերմանիայում, Բադեն Վյուրտեմբերգ երկրամասում։
Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 6583 մարդ է (2010 թվականի դեկտեմբերի 31-ի տվյալներով)։ Զբաղեցնում է 64,55 կմ² տարածք։ Պաշտոնական կոդը՝ 08 2 37 002։
Քաղաքը ստորաբաժանվում է 6 քաղաքային համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Սուրբ Աստվածածին եկեղեցի (Այգեհովիտ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ Առաքելական եկեղեցու տաճար Հայաստանի Հանրապետության Տավուշի մարզի Այգեհովիտ գյուղում։
Գյուղում կա նաև երկրորդ եկեղեցի՝ Սուրբ Ամենափրկիչ։


== Տես նաև ==
Տավուշի մարզ


== Գրականություն ==
Ռուբեն Սիմոնյան,  Տավուշի մարզ, Երևան, ««Ոսկան Երևանցի»», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
(5807) Մշատկա

(5807) Մշատկա (անգլ.՝ Mshatka), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 30-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 3,049327 ա. մ., առավելագույնը մոտենում է 2,7162 ա. մ. հեռավորության վրա և հեռանում 3,3825 ա. մ.։ Արեգակի շուրջ մեկ ամբողջական պտույտ է կատարում 1944,93 երկրային օրվա ընթացքում, իր ուղեծրով շարժվելով միջինում 0,185096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5807) Մշատկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յարոսլավ Պողոսյան

Յարոսլավ Մկրտչի Պողոսյան (մայիսի 9, 1930(1930-05-09), Լենինական, Հայկական ԽՍՀ, ԱԽՖՍՀ, ԽՍՀՄ), հայ խորհրդային ֆիզիկոս։ Ֆիզմաթ գիտությունների դոկտորր (1976), պրոֆեսոր (1981)։ ԽՄԿԿ անդամ 1982 թվականից։


== Կենսագրություն ==
Ավարտել է Մոսկվայի ինժեներաֆիզիկական ինստիտուտը (1955)։ Աշխատել է Մոսկվայի մեքենաշինության տեխնոլոգիայի կենտրոնում՝ ԳՀԻ-ում (1955-1958), Երևանի մաթեմատիկական մեքենաների ԳՀԻ-ում (ԵրՄՄԳՀԻ, 1959-1965), Երևանի համալսարանում (1967-1981)։
Աշխատանքները վերաբերում են մագնիսական երևույթների ֆիզիկային՝ բարակ թաղանթների մագնիսական նուրբ կառուցվածքի էլեկտրոնամանրադիտակային հետազոտությանը, դոմենային սահմանների սողքի, այսպես կոչված, «որդանման» և «շքերթային» շարժման երեույթների ուսումնասիրմանը, էլեկտրոնային հաշվողական սարքերի ինֆորմացիայի սկզբունքորեն նոր կուտակիչների ստեղծմանը։
Մարինո (գյուղ, Սիչովսկի շրջան)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անի (գյուղ, Քաշաթաղի շրջան)

Անվան այլ կիրառումների համար տե՛ս՝ Անի (այլ կիրառումներ)
Անի, գյուղ Արցախի Հանրապետության Քաշաթաղի շրջանում՝ շրջկենտրոնից 50 կմ հարավ-արևմուտք՝ Հոչանց գետի ձախափնյա ձորալանջին։ Դրախտաձոր գյուղի հետ միասին կազմում է Դրախտաձոր համայնք։


== Պատմություն ==
Ազատագրվել է 1993 թվականի մարտին, բնակեցվել՝ 1996 թվականին, Ադրբեջանից բռնագաղթած հայ փախստականներով։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2003 թվականի տվյալներով բնակչությունը 54 մարդ է։
Բնակավայրի ազգաբնակչության փոփոխությունը.


== Տնտեսություն ==
Զբաղվում են անասնապահությամբ։


== Ծանոթագրություններ ==
Ուղղիչ-աշխատանքային հիմնարկ

Ուղղիչ-աշխատանքային հիմնարկ, պետական հատուկ մարմին, որի վրա դրված է ազատազրկում նախատեսող պատժի կիրառումը։ Ուղղիչ–աշխատանքային օրենսդրության հիմունքներով նախատեսված է ուղղիչ-աշխատանքային հիմնարկի երեք տեսակ.

ուղղիչ–աշխատանքային գաղութներ
բանտեր
դաստիարակչական–աշխատանքային գաղութներ։Ազատազրկման դատապարտված չափահասները, որպես կանոն, պատիժը կրում են ուղղիչ–աշխատանքային գաղութներում կամ բանտերում, անչափահասները, մինչև 18 տարեկան դառնալը՝ դաստիարակչական–աշխատանքային գաղութներում։ Ուղղիչ-աշխատանքային հիմնարկի տեսակը որոշվում է դատավճռով։


== Տես նաև ==
Ժողովրդական դրուժինաներ
Ուղղիչ աշխատանքներ


== Արտաքին հղումներ ==
Բանտ Archived 2016-12-31 at the Wayback Machine. Ցանցային իրավաբանական հանրագիտարան (ռուս.)